laion/Wikipedia-Exotic huggingface dataset:
וילהלמינה קרולינה, נסיכת דנמרק

וילהלמינה קרולינה, נסיכת דנמרק (דנית: Louise af Danmark;‏ 10 ביולי 1747 – 14 בינואר 1820), הייתה בתו של פרדריק החמישי, מלך דנמרק ואשתו של וילהלם הראשון, הנסיך הבוחר מהסן. וילהלמינה קרולינה נולדה ב-10 ביולי 1747 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך. ב-1 בספטמבר 1764 התחתנה וילהלמינה קרולינה עם בן דודה וילהלם, רוזן הנאו, אחד השליטים העשירים ביותר של התקופה. בתחילה היו נישואי השניים מאושרים מאוד, אולם בהמשך החל וילהלם לבגוד בה בקביעות. בשנת 1785 מת חמיה פרידריך השני, רוזן הסן-קאסל, ובעלה עלה לשלטון במקומו כוילהלם התשיעי, רוזן הסן-קאסל. בשנת 1803 קיבל בעלה את התואר וילהלם הראשון, הנסיך הבוחר מהסן, תואר שנשמר בידי וילהלם אף לאחר פירוק האימפריה הרומית הקדושה. בשנת 1806 נכבשה הנסיכות על ידי נפוליאון, ובני המשפחה ברחו אל גיסה קרל, נסיך הסן-קאסל בשלזוויג, ולאחר מכן עברה וילהלמינה קרולינה להתגורר אצל בתה קרולינה אמליה, נסיכת הסן-קאסל בגותה. בשנת 1813 חזרו בני המשפחה לקאסל, וב-14 בינואר 1820 מתה וילהלמינה קרולינה בביתה. ב-1 בספטמבר 1764 התחתנה וילהלמינה קרולינה עם וילהלם הראשון, הנסיך הבוחר מהסן, ממנו נולדו לה 4 ילדים: מריה פרדריקה מהסן-קאסל (1768–1839), התחתנה עם אלכסיוס פרידריך כריסטיאן, דוכס אנהלט-ברנבורג קרולינה אמליה מהסן-קאסל (1771–1848), התחתנה עם אוגוסט, דוכס סקסוניה-גותה-אלטנבורג פרידריך (1772–1784) וילהלם השני, הנסיך הבוחר מהסן (1777–1847) מדיה וקבצים בנושא וילהלמינה קרולינה, נסיכת דנמרק בוויקישיתוף וילהלמינה קרולינה, נסיכת דנמרק, באתר "Find a Grave" (באנגלית)
דמות (פירושונים)

האם התכוונתם ל... דמות – אישיות המשתתפת ביצירת אמנות נרטיבית בדיונית. דמות דראג דמות מקראית דמות משנה דמות אב – מושג בפסיכולוגיה המתייחס לאדם שנמצא בעמדת סמכות והשפעה. דמות גבעה – סוג של יצירת אמנות מודרנית. דמות גרר – סוג של אשליה אופטית. ממלכת דמות (Damot) - ממלכה שהתקיימה במערב אתיופיה.
בריקון

בריקון (שם מדעי: Brycon) הוא סוג של דגים טרופיים ממשפחת החריתיים שבסדרת החריתאים. מיני דג זה נפוצים בנהר האמזונאס וכן בביצת הפנטנל. כמה מינים חיים גם באמריקה המרכזית ובמקסיקו והם מזכירים במראם דגי טרוטה אף שאינם קרובים להם. הם מכונים לעיתים "טרוטות דרום-אמריקאיות". רבים ממינים אלה חיים בלהקות גדולות השוחות ביערות הגשם הלחים תחת עצי פרי. כשפירות בשלים נופלים למים הלהקות מתנפלות עליהם במהירות, ובכמה אזורים מנצלים דייגים התנהגות זו. אלו דגי מאכל פופולריים בכמה ממדינות אמריקה הדרומית. מדיה וקבצים בנושא בריקון בוויקישיתוף בריקון, באתר ITIS (באנגלית) בריקון, באתר NCBI (באנגלית) בריקון, באתר Animal Diversity Web (באנגלית) בריקון, באתר האנציקלופדיה של החיים (באנגלית) בריקון, באתר GBIF (באנגלית)
קרקרה שחורה

קרקרה שחורה (שם מדעי: Daptrius ater) הוא מין של עוף יחיד בסוגו ממשפחת הבזיים. הקרקרה דומה מאוד למין קרקרה אדומת גרון. אורך הקרקרה 43–48 ס"מ ומשקלה 350–440 גרם אצל הנקבות ו-330 גרם בזכרים. קרקרה זו בעלת פנים צהובות וגוף וכנפיים שחורים. הרגליים צהובות. היא מצויה ביערות הגשם הלחים של אמריקה הדרומית בבוליביה, ברזיל, קולומביה, אקוודור, גינאה הצרפתית, גיאנה, פרו, סורינאם וונצואלה. הקרקרה ניזונה מחיות קטנות שהיא צדה ביער וגם מנבלות. מדיה וקבצים בנושא קרקרה שחורה בוויקישיתוף קרקרה שחורה, באתר ITIS (באנגלית) קרקרה שחורה, באתר NCBI (באנגלית) קרקרה שחורה, באתר Animal Diversity Web (באנגלית) קרקרה שחורה, באתר האנציקלופדיה של החיים (באנגלית) קרקרה שחורה, באתר GBIF (באנגלית) קרקרה שחורה באתר הרשימה האדומה של IUCN
קרקרה צהובה

קרקרה צהובה (שם מדעי: Milvago) הוא סוג של עוף ממשפחת הבזיים מתת-משפחת הקרקרים. עופות אלו מצויים ברחבי אמריקה המרכזית ואמריקה הדרומית מקוסטה ריקה ועד לצפון ארגנטינה. הם חיים בעיקר באזור הטרופי והם בעלי פנים צהובות ומקורים מעוקלים. הקרקרות הם קרובים רחוקים של הבזים ואורכם 35-40 ס"מ. הם חיים בלהקות קטנות וניזונים מיונקים קטנים, זוחלים, דו-חיים ומנבלות. קרקרות אלה מצויות לעיתים על גבם של יונקים גדולים כמו פרות או קפיבארות עליהם הם מתצפתים על הסביבה. קרקרה צהובת פנים (Milvago chimachima) קרקרת צ'ימנגו (Milvago chimango) מדיה וקבצים בנושא קרקרה צהובה בוויקישיתוף קרקרה צהובה, באתר ITIS (באנגלית) קרקרה צהובה, באתר NCBI (באנגלית) קרקרה צהובה, באתר Animal Diversity Web (באנגלית) קרקרה צהובה, באתר GBIF (באנגלית)
קרקרה הררית

קרקרה הררית (שם מדעי: Phalcoboenus) הוא סוג של עופות ממשפחת הבזיים מקבוצת הקרקרים. בסוג ארבעה מינים. הקרקרות חיות באקלים ממוזג באזור הרי האנדים, בפטגוניה ובאיי פוקלנד ומותאמות לחיים באזורים קשים. הם מכוסות בנוצות כהות עם מקור בולט צהוב או אדום ועם טפרים נוקשים ברגליהם. אלו עופות החיים בלהקות ונטפלים לעופות אחרים. הם ניזונים מנבלות אך יטרפו כל חיה קטנה ולא מושגחת שתיפול לידיהם. כמה קרקרות חיות במושבות של עופות ים וטורפות אפרוחים רבים ביחד. Phalcoboenus carunculatus Phalcoboenus megalopterus Phalcoboenus albogularis קרקרה מפוספסת (Phalcoboenus australis) מדיה וקבצים בנושא קרקרה הררית בוויקישיתוף קרקרה הררית, באתר ITIS (באנגלית) קרקרה הררית, באתר NCBI (באנגלית) קרקרה הררית, באתר Animal Diversity Web (באנגלית) קרקרה הררית, באתר GBIF (באנגלית)
טלג'ו (גבינה)

טלג'ו (באיטלקית: Taleggio) היא גבינה איטלקית חצי-רכה, הקרויה על שם ואל טלג'ו. לגבינה קרום דק וארומה חזקה, אבל טעמה עדין יחסית, עם ריח פירותי חריף יוצא דופן. טלג'ו וגבינות דומות הופיעו כבר בסביבות התקופה הרומית; קיקרו, קאטו הזקן, ופליניוס הזקן מזכירים אותה בכתביהם. הגבינה יוצרה באופן בלעדי בוואל טלג'ו עד סוף המאה ה-19, אז עבר חלק מהייצור למישור לומברדיה בדרום. הייצור מתרחש כל סתיו וחורף. ראשית, חלב עגלים מוחמץ מובא למעבדה. עורכים את הגבינה על מדפי עץ בתאים, לפעמים במערות בהתאם למסורת, והיא מבשילה בתוך שישה עד עשרה שבועות. היא נשטפת פעם בשבוע עם ספוג מי ים כדי למנוע צמיחת עובש וכדי ליצור קרום כתום או ורוד. כיום, הגבינה מיוצרת גם מחלב מפוסטר וגם מחלב גולמי במפעלים. גבינות מתוצרת מפעל הן בהירות יותר, ועדינות בטעמן.[דרוש מקור] את הגבינה מוסיפים כשהיא מגוררת לסלטים כגון צנוניות או בן-חרדל מצוי (רוקט, ארוגולה), עם תבלינים ועגבניות על ברוסקטה. היא נמסה היטב, ויכולה לשמש בריזוטו או על פולנטה. מדיה וקבצים בנושא טלג'ו בוויקישיתוף אתר איחוד גבינות הטלג'ו McCalman, Max (2005). Cheese : a connoisseur's guide to the world's best. New York: Clarkson Potter. p. 257. ISBN 1400050340.
ארפאימה (סוג)

ארפאימה או אָרַפַּיְמָה (שם מדעי: Arapaima) הוא סוג של דג גדול מסדרת הגרום לשונאים המצוי באמאזונאס. דג זה נחשב לדג הגדול ביותר במי האמזונאס וכן בסדרתו. משקלו של הגדול ביותר - ארפאימה ענק מגיע ל-200 קילוגרם ואורכו ל-3 מטרים ואף ל-4.5 מטרים. דגים מיוחדים אלה יכולים לנשום אוויר והם יכולים לחיות במים כמעט חסרי חמצן. הם טורפים גדולים הבולעים דגים אחרים, סרטנים ויצורים נוספים אותם הם מועכים כנגד פיהם באמצעות הלשון הגרמית הגדולה. קשקשיהם גדולים ומגינים עליהם מפגיעות, אך מאיטים אותם במים. Arapaima arapaima Arapaima agassizii פיררוקו (Arapaima gigas) Arapaima leptosoma Arapaima mapae מדיה וקבצים בנושא ארפאימה בוויקישיתוף ארפאימה, באתר ITIS (באנגלית) ארפאימה, באתר NCBI (באנגלית) ארפאימה, באתר האנציקלופדיה של החיים (באנגלית) ארפאימה, באתר GBIF (באנגלית)
פיליפ דאמס

פיליפ דאמס (בהולנדית: Filip Daems, נולד ב-31 באוקטובר 1978 בטורנהאוט שבבלגיה) הוא כדורגלן עבר בלגי ששיחק בעמדת הבלם. דאמס העביר את מרבית הקריירה בבורוסיה מנשנגלדבך, בה שימש קפטן, וערך שבע הופעות במדי נבחרת בלגיה. דאמס החל את קריירת הבוגרים שלו בלירסה הבלגית, שם שיחק עד לקיץ 2001, אז עבר לגנצ'לרבירליגי מליגת העל הטורקית. דאמס שיחק בגנצ'לרבירליגי שלוש עונות וחצי, כאשר העונה הטובה ביותר הייתה עונת 2002/03 בה הבקיע שבעה שערי ליגה ב-27 הופעות. בפגרת החורף של עונת 2004/05 עזב דאמס את גנצ'לרבירליגי וחתם בבורוסיה מנשנגלדבך. עד לסוף עונת 2004/05 ערך דאמס 11 הופעות והבקיע שער אחד. בעונה זו ניצלו דאמס וגלאדבך מירידה על חודה של נקודה אחת. בעונת 2006/07 נשרה גלדבאך לבונדסליגה השנייה, כאשר דאמס שיחק בקבוצת המילואים של המועדון בעונה זו, לאחר שסבל מפציעה. בעונת 2007/08 חזר דאמס לסגל הקבוצה הבכירה, והעפיל עמה בחזרה לבונדסליגה. בעונת 2008/09 דאמס וגלדבאך ניצלו ממשחקי המבחן על חודה של נקודה אחת. דאמס הבקיע שני שערים בעונה זו, במהלכה מונה כקפטן הקבוצה. בעונת 2010/11 סיימו דאמס וגלדבאך במקום ה-16 בבונדסליגה ונאלצו להתמודד במשחקי מבחן מול בוכום. דאמס וגלדבאך ניצחו 1-0 במשחק הראשון וסיימו בתיקו 1-1 בגומלין ונשארו בליגה. בעונת 2011/12 סיימו דאמס וגלדבאך במקום הרביעי בליגה, הישג השיא של דאמס עם הקבוצה, והבטיחו מקום בליגת האלופות. דאמס שיתף פעולה בהגנה בעונה זו עם דאנטה, מרטין שטרנצל והובארד נורדבייט. גלדבאך ספגה בעונה זו 24 שערים בלבד, והייתה ההגנה השנייה בטיבה בליגה אחרי באיירן מינכן. בעונת 2012/13 הודחו גלדבאך ודאמס בפלייאוף העלייה לליגת האלופות על ידי דינמו קייב, והמשיכו למפעל הליגה האירופית. גלדבאך ודאמס צלחו את שלב הבתים, בו הבקיע דאמס שער אחד, והודחו בשלב הנוק אאוט הראשון על ידי לאציו. בבונדסליגה סיימו גלדבאך ודאמס במקום השמיני. בעונת 2013/14 סיימו גלדבאך ודאמס במקום השישי בבונדסליגה. בעונת 2014/15 דאמס מיעט מאוד לשחק, ובקיץ 2015 עזב דאמס את גלדבאך לאחר עשר עונות וחצי, וחזר לבלגיה כאשר חתם בוסטרלו. בעונת הבכורה של דאמס בוסטרלו, הוא היה שחקן הרכב קבוע, וקבוצתו סיימה במקום הלפני אחרון בליגת העל הבלגית, ונשארה בליגה מכיוון שרק המקום האחרון נשר. בעונת 2016/17 נשרו וסטרלו ודאמס לליגת המשנה הבלגית מהמקום האחרון. לאחר עונה זו לא שיחק דאמס, ולמעשה פרש ממשחק פעיל. בין השנים 1998 ו-1999 ערך דאמס תשע הופעות במדי נבחרת בלגיה עד גיל 21. את הופעת הבכורה שלו במדי נבחרת בלגיה הבוגרת, ערך דאמס בשנת 2004, בהפסד 3-0 לנבחרת גרמניה. לאחר מכן דאמס לא לבש את המדים הלאומיים עד לשנת 2008. דאמס ערך הופעה נוספת במשחק ידידות ועוד שלוש הופעות במסגרת מוקדמות מונדיאל 2010 במדי בלגיה, אך לא הצליח להעפיל עם הנבחרת למונדיאל 2010 עצמו. מדיה וקבצים בנושא פיליפ דאמס בוויקישיתוף פיליפ דאמס, באתר Transfermarkt פיליפ דאמס, באתר Fussballdaten.de (בגרמנית) פיליפ דאמס, באתר Soccerway פיליפ דאמס, באתר National Football Teams פיליפ דאמס, באתר FootballDatabase.eu
מורמיר זאבי

מורמיר זאבי (שם מדעי: Mormyrops anguilloides) הוא מין דג חשמל מסדרת הגרום לשונאים וממשפחת המורמיריים המצוי באגמים ונהרות באפריקה שמדרום לסהרה. אורכו של המורמיר יכול להגיע ל-1.5 מ' ומשקלו ל-15 ק"ג והוא הגדול בבני משפחתו. הוא מצוי באגמים ונהרות טרופיים ברחבי אפריקה מהנילוס הלבן ויובליו, לאזור נהר הקונגו, ימת מלאווי, ואגם טנגניקה ועד לזמבזי בדרום. המורמיר הוא בעל חדק קטן ובעל סנפירים קצרים. הוא כמעט עיוור אבל מוצא את דרכו באמצעות שדה חשמלי שהוא יוצר סביבו. המורמירים צדים במשך שעות החשיכה בלהקות גדולות ומחפשים בין הסדקים דגים שונים, בעיקר מיני אמנוניים וגם מיני סרטנים וחסילונים. הצעירים ניזונים גם מזחלי חרקים. הם הורגים את הטרף באמצעות גלים חשמליים שהם פולטים ללא הרף ובולעים אותו בשלמותו. מדיה וקבצים בנושא מורמיר זאבי בוויקישיתוף מורמיר זאבי, באתר ITIS (באנגלית) מורמיר זאבי, באתר NCBI (באנגלית) מורמיר זאבי, באתר האנציקלופדיה של החיים (באנגלית) מורמיר זאבי, באתר FishBase (באנגלית) מורמיר זאבי, באתר GBIF (באנגלית) מורמיר זאבי באתר הרשימה האדומה של IUCN
יום החלב העולמי

יום החלב העולמי (באנגלית: World Milk Day) נוסד על ידי הארגון למזון וחקלאות (FAO) של האו"ם כדי לזהות את חשיבותו של החלב כמזון עולמי. היום מצוין ב-1 ביוני בכל שנה מאז 2001. יום זה נותן תשומת לב לפעילויות הקשורות במשק החלב. יום החלב הבינלאומי תוכנן לראשונה על ידי ארגון המזון והחקלאות ב-2001. 1 ביוני נבחר כתאריך כי במדינות רבות כבר ציינו יום חלב בתקופה זו של השנה. היום מספק הזדמנות למקד את תשומת הלב על חלב, ולפרסם פעילויות שקשורות בחלב ובתעשיית החלב. ב-2016 צוין יום החלב הבינלאומי בלמעלה מ-40 מדינות. הפעילות כללה מרתונים וריצות משפחתיות, הדגמת חליבה וביקורים בחווה, פעילויות בית-ספריות, קונצרטים, כנסים, סמינרים, תחרויות ומגוון של אירועים תוך התמקדות בהעלאת הערך של החלב, והמחשת התפקיד החשוב שממלאת תעשיית החלב במשק הלאומי. מדיה וקבצים בנושא יום החלב העולמי בוויקישיתוף אתר האינטרנט הרשמי של יום החלב העולמי (באנגלית) יום החלב העולמי, ברשת החברתית אקס (טוויטר) האתר הרשמי של ארגון המזון והחקלאות יום החלב הבינלאומי – מידע, תאריך, היסטוריה, פעילויות, שעשועים "Today is World Milk Day". אורכב מ-המקור ב-2016-02-04. נבדק ב-2 ביוני 2015. {{cite web}}: (עזרה) "World Milk Day: 1 June 2015". נבדק ב-2 ביוני 2015. {{cite web}}: (עזרה) Anderson, Robynne (7 באפריל 2017). "Raise a Glass for World Milk Day". Huffington Post. {{cite web}}: (עזרה) "World Milk Day". Food and Agriculture Organisation. 13 באפריל 2017. {{cite web}}: (עזרה)
ITIS

המערכת המשולבת למידע טקסונומי (באנגלית: Integrated Taxonomic Information System; מוכרת בקיצור ITIS) היא שותפות אמריקנית של סוכנויות פדרליות שנועדה לספק מידע עקבי ואמין על הטקסונומיה של מינים ביולוגיים. המערכת הוקמה במקור בשנת 1996 כקבוצת סוכנויות ממשלתיות פדרליות של ארצות הברית, אך לימים הפך לגוף בין-לאומי, עם סוכנויות ממשלתיות של קנדה ומקסיקו. מסד הנתונים שואב מידע מתוך קהילה גדולה של מומחים לטקסונומיה. צוות התוכן הראשי שוכן במוזיאון הלאומי להיסטוריה של הטבע ושירותי ה-IT מסופקים על ידי הסקר הגאולוגי של ארצות הברית בדנוור. ההתמקדות העיקרית של ITIS היא במינים צפון אמריקאים, אך קבוצות רבות הן בין-לאומיות ו-ITIS ממשיכה לשתף פעולה עם גורמים בינלאומיים אחרים כדי להגדיל את הסיקור העולמי שלה. המערכת המשולבת למידע טקסונומי מספקת מאגר מידע אוטומטי של שמות שכיחים ומדעיים למינים שונים. אתר האינטרנט הרשמי של ITIS (באנגלית) INTEGRATED TAXONOMIC INFORMATION SYSTEM, ‏5 במאי 2017 (באנגלית) Monitoring International Wildlife Trade with Coded Species Data, ‏01 בפברואר 2008 (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
מורבן כריסטי

מורבן כריסטי (באנגלית: Morven Christie; נולדה ב-1 בספטמבר 1981) היא שחקנית סקוטית. היא ידועה בעיקר מהופעתה בסדרה הפרודית "2012" של ה-BBC, בתפקיד אמנדה הופקינס בדרמה "Grantchester", ובתפקיד אליסון יוז בדרמה של ה-BBC "סוג א'". כריסטי נולדה בהלנסבורג וגדלה בגלאזגו ובאווימור. היא למדה משחק ב"דרמה סנטר לונדון" אצל ראובן אדיב. כריסטי מופיעה בדרמות בתיאטרון בקולנוע ובטלוויזיה. ב-2006 שיחקה בתפקידי ג'ולייט והירו עם הלהקה השייקספירית המלכותית בעונת "כל כתבי". ב-2008 לוהקה כריסטי ללהקת התיאטרון ברידג' פרוג'קט של סם מנדס לתפקיד אניה בעיבוד החדש של טום סטופארד למחזה "גן הדובדבנים". עוד שיחקה בתפקיד פרדיטה במחזה השייקספירי "אגדת חורף" שהוצג בתיאטרון אולד ויק בלונדון אחרי הופעות באקדמיה למוזיקה בברוקלין בניו יורק ובסיבוב הופעות עולמי. ב-2017 הופיעה בתפקיד אלן רוני בדרמה "ממלאת מקום" של ה-BBC. (2006) When You Cure Me, מחזה רדיופוני, בתפקיד רייצ'ל An Inspector Calls - בתפקיד שילה בירלינג Whenever I Get Blown Up I Think of You - בתפקיד מולי ניילור הקץ לנשק (2011) A Farewell to Arms, ברדיו 4 של ה-BBC בתפקיד קתרין ברקלי (דצמבר 2012) Austerlitz, רדיו 3 של ה-BBC בתפקיד אגאטה מורבן כריסטי, ברשת החברתית אקס (טוויטר) מורבן כריסטי, במסד הנתונים הקולנועיים IMDb (באנגלית) מורבן כריסטי, באתר AllMovie (באנגלית) מורבן כריסטי, במסד הנתונים הקולנועיים KinoPoisk (ברוסית) Jamieson, Teddy (7 ביוני 2015). "Morven Christie: "I think it's kind of heartbreaking that women have never seen a reflection of themselves in film or on television."". heraldscotland. נבדק ב-7 ביוני 2015. {{cite news}}: (עזרה) MORVEN CHRISTIE. talentedbritishactors.co.uk Paul Taylor (2006-04-20). Romeo And Juliet, Royal Shakespeare Theatre, Stratford-Upon-Avon – Reviews, Theatre. The Independent Brian Scott Lipton (2008-12-22). Full Cast Set for BAM's Bridge Project Stagings of Cherry Orchard and Winter's Tale. theatermania.com Doran, Sarah (15 במרץ 2017). "The Replacement: who's who in BBC maternity drama - Morven Christie, Vicky McClure, Dougray Scott, Richard and Rankin". Radio Times. נבדק ב-26 במאי 2017. {{cite news}}: (עזרה) The Doctor Who Team (14 בינואר 2015). "Filming Begins on Doctor Who, Series 9". Doctor Who. BBC One. נבדק ב-14 בינואר 2015. {{cite web}}: (עזרה) BBC Radio 4, Woman's Hour Drama. Bbc.co.uk (2011-08-05). Retrieved on 2012-07-03.
לווייתני אוגוסט

לווייתני אוגוסט (באנגלית: The Whales of August) הוא סרט דרמה אמריקאי משנת 1987 בבימויו של לינדסי אנדרסון המבוסס על מחזה בשם זה מאת דייוויד בארי שגם כתב את התסריט. בטי דייוויס וליליאן גיש משחקות בתפקידים הראשיים בתור שתי אחיות זקנות. בנוסף להן משחקים אן סאות'רן בתור ידידתם ווינסנט פרייס בתור שכנן. הסרט צולם על Cliff Island במפרץ מיין. גיש הייתה בת 93 בצילום הסרט ושיחקה את האחות הקטנה המטפלת באחותה הגדולה אותה גילמה דייוויס שהייתה "רק" בת 79. אן סאות'רן הייתה מועמדת לפרס אוסקר לשחקנית המשנה הטובה ביותר, ליליאן גיש זכתה ב-National Board of Review בפרס השחקנית הטובה ביותר. זה היה הסרט האחרון של גיש וסאות'רן ולפני אחרון של דייוויס. הסרט מתחיל בפלשבק בשחור-לבן. שלוש בחורות צעירות רצות מבית הבנוי על צוק מעל החוף כדי לחזות בלווייתנים המגיעים כל קיץ קרוב לחוף מפרץ מיין. הסרט ממשיך בצבע. לאחר עשרות שנים גרות בבית על החוף שתי אחיות אלמנות זקנות. אליזבת "ליבי" (בטי דייוויס) ושרה (ליליאן גיש). שתיהן גרו בפילדלפיה והבית במיין שימש להם כבית קיץ. זה היה בית המשפחה וכעת הוא שייך לשרה המטפלת בליבי כבדת הראייה. ליבי, האחות הגדולה בעלת אופי מריר ועצבני. שרה בעלת אופי רך וסלחני וסועדת את אחותה למרות היחס המנוכר שהיא מקבלת ממנה. שתי האחיות מרבות לשבת במרפסת ולהתבונן בים ולהעלות זיכרונות על בעליהן שנפטרו ועל הקושי להזדקן. ליבי מיואשת מחייה ומחכה למלאך המוות שיגאל אותה. את כל תסכוליה היא מוציאה על אחותה שרה המשתדלת לספוג אותם ולהמשיך לטפל בה כתמורה לשנים בה גרה אצל ליבי ובעלה כאשר בעלה נפטר. לבית הבודד מגיעה מדי פעם חברתם מילדות "טישה" (אן סאות'רן) הגרה בסמוך ולעומת שתי האחיות המדוכאות היא מלאה עדיין בשמחת חיים. לבית מגיע גם ניקולס מרנוב (וינסנט פרייס) שהיה בעברו ממשפחת אצולה רוסית שנאלץ לברוח לאחר המהפכה. הוא מתארח אצל האחיות ומנסה ליצור איתן קשר כדי שישכירו לו חדר בביתן אך ליבי מודיעה לו כי שום גבר לא יגור בביתם. "טישה" מנסה לשכנע את שרה למכור את הבית הגדול עליה ומביאה מתווך נדל"ן אך שרה מגרשת אותו. היחסים בין האחיות עוברים מעלות ומורדות אך לבסוף הן מתפייסות וליבי מסכימה לבנות חלון גדול בבית שישקיף על הים אף על פי שקודם סירבה בגלל המחיר. לבסוף, שתי האחיות יוצאות לקצה הצוק כששרה תומכת בליבי, ומחכות להופעת הלווייתנים. "לווייתני אוגוסט", במסד הנתונים הקולנועיים IMDb (באנגלית) "לווייתני אוגוסט", באתר נטפליקס "לווייתני אוגוסט", באתר AllMovie (באנגלית) "לווייתני אוגוסט", באתר Rotten Tomatoes (באנגלית) "לווייתני אוגוסט", באתר Box Office Mojo (באנגלית) "לווייתני אוגוסט", באתר אידיבי "לווייתני אוגוסט", במסד הנתונים הקולנועיים KinoPoisk (ברוסית) קדימון לסרט לווייתני אוגוסט, באתר יוטיוב הלווייתנים של אוגוסט, באתר TCM
קופי לייק

קופי לייק (באנגלית: Coffee Lake, תרגום: "אגם קפה") הוא שם קוד למעבדי 14 ננומטר של אינטל, המהווים דור מתקדם יותר של קודמיו: סקיי לייק וקייבי לייק. קופי לייק מכיל שבבי Uchips quad-core בהספק 15/28 וואט עם מעבד גרפי מובנה מסוג GT3e או GT2, ושבבי H-series בהספק 35-45 עם GT3e ועד 6 ליבות. הגרפיקה המשולבת על שבבי קופי לייק תומכת ב DP 1.2 ל-HDMI 2.0 וקישוריות HDCP 2.2. המעבדים מציעים עד 25% שיפור בקצב המסגרות ביחס למעבדי קייבי לייק. המעבדים תומכים ב-DDR4-2400 MHz זיכרון (מובנה) במצב ערוץ כפול. המעבדים שוחררו לשוק ב-5 באוקטובר 2017 (מוקדם מהתאריך המקורי, עקב תחרות קשה מצד AMD שהכריזו על מעבדים בעלי 6 ליבות). קופי לייק ישמש בשילוב עם ערכת השבבים 300-Series. Mujtaba, Hassan (2016-11-19). "Intel Coffee Lake 2018 Desktop and Notebook Processors Detailed". Wccftech (באנגלית אמריקאית). Mujtaba, Hassan (ביולי 2016). "Intel Planning To Bring 14nm Coffee Lake 6 Core Chips in 2018 on Mainstream PCs – To Coexist With 10nm Cannonlake Processors". WCCFTech. {{cite web}}: (עזרה) אינטל משיקה את מעבדי ה-Coffee Lake למחשבי דסקטופ, באתר Gadgety,‏ 25 בספטמבר 2017 Intel Unveils the 8th Gen Intel Core Processor Family for Desktop, Featuring Intel’s Best Gaming Processor Ever, באתר אינטל, 24 בספטמבר 2017 Martin, Jim (9 במרץ 2017). "Intel Coffee Lake latest rumours – release date and specifications" (באנגלית אמריקאית). PC Advisor. {{cite web}}: (עזרה) Taylor, Paul (17 באפריל 2017). "Intel 300-series chipsets to provide USB 3.1 Gen2 and Gigabit Wi-Fi". KitGuru (באנגלית אמריקאית). נבדק ב-2017-06-23. {{cite web}}: (עזרה) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
שמואל מחרובסקי

שמואל (שַמלוּק) מַחרובסקי (21 באוקטובר 1937 - 5 בפברואר 2019) היה מנהל קבוצת הכדורסל של מכבי תל אביב בשנים 1960–1992. שמואל מחרובסקי נולד וגדל בתל אביב בשכונת סומייל. בתחילת שנות ה-50 היה שחקן כדורסל בקבוצת ברית מכבי עתיד. ב-1960 מונה למנהל קבוצת הכדורסל של מכבי תל אביב. בשנים אלה החלה מכבי תל אביב לשחק גם באירופה. בעת כהונתו בהנהלת הקבוצה זכתה מכבי תל אביב בשני גביעי אירופה לאלופות, פעם אחת בגביע הבין יבשתי, 27 פעמים באליפות המדינה, ו-23 פעמים בגביע המדינה. הוא שימש בתפקידו בהתנדבות במשך שלושה עשורים, עד שנת 1992, וכשפרש הוחלף על ידי מוני פנאן. לאחר עזיבתו הקים את משרד הפרסום שמלוק-רבן בשותפות עם איש הפרסום רן רבן. לימים נקרא המשרד שמלוק-רבן-גולני. ב-1999 רכשה חברת מקאן אריקסון חלק ממשרד הפרסום. במסגרת העסקה מכר מחרובסקי את כל מניותיו בחברה. בגיל 45 התחתן והיה נשוי לזמן קצר. נפטר ב-5 בפברואר 2019. הלווייתו נערכה בבית העלמין קריית שאול. אביעד פוהורילס, לא שוכח, לא סולח, באתר nrg‏, 30 בספטמבר 2008 ערן נבון ואהרל'ה ויסברג, למרות הכל, מכביסט, באתר ישראל היום, 30 בספטמבר 2012 רון עמיקם, ‏מכביזם, הסוף? מה קרה למותג הכי גדול בישראל, באתר ערוץ הספורט, 10 בפברואר 2016 אריה ליבנת, שמואל "שמלוק" מחרובסקי, ממנהליה המיתולוגיים של מכבי תל אביב, מת בגיל 81, באתר הארץ, 5 בפברואר 2019 אור שקדי‏, שמלוק מחרובסקי הלך לעולמו בגיל 81, באתר וואלה, 5 בפברואר 2019 לזכרו של שמלוק מחרובסקי ז"ל, ספורט, 103FM,‏ 5 בפברואר 2019 על פי הספר כדורסל 2000/שמואל יעקבסון נורית שר, עירית קופלר שטראוס רכשה את חלקו של אבינועם גולני במשרד הפרסום רבן גולני, באתר TheMarker‏, 8 במאי 2001 ורד שרון-ריבלין, ‏סופית: מק'אן ארקיסון רוכשת %60 מפרסום שמלוק-רבן-גולני ב-4.20 מיליון דולר, באתר גלובס, 3 באוגוסט 1999 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סורת אאל עמראן

סורת אַאל עִמְרַא֫ן (בערבית: سورة آل عِمْرَان, "סורת בית-עמרם") היא הסורה השלישית בספר הקוראן. הסורה כוללת 200 פסוקים (אַיַא֫ת). שם הסורה מרמז לעמראן, לפי המסורת המוסלמית הוא אביה של מרים. על אף השם הספציפי, הסורה עוסקת במכלול נושאים. בשנת 622 עבר מוחמד נביא האסלאם עם קהילת מאמיניו לעיר ית'רב, שנקראה מאז אל-מדינה. המעבר נעשה עקב רדיפות במכה וכן בשל בקשתם של שני השבטים הערבים שחיו בית'רב אֲוְס וח'זרג', לשמש להם מנהיג ובורר בסכסוכי הקרקעות הרבים שהיו ביניהם. בעיר ובסביבתה התגוררו דרך קבע גם שלושה שבטים יהודים: בני נדיר, בני קינוקאע ושבט בני קוריט'ה. המעבר למדינה, או ה"היג'רה", כפי שהוא נקרא באסלאם, גרם למספר שינויים בחיי מוחמד וקהילתו: בנוסף לתפקידו כמנהיג דתי, הוא נעשה גם למנהיג מדיני. סורת אאל עמראן מתמקדת איפוא בביטולן של מסורות מקראיות ואוונגליוניות המופיעות במקרא ובברית החדשה, וביצירת סיפר חדש בעל אופי "אסלאמי" לאותם סיפורים מכוננים של היהדות והנצרות. הסורה נקראת "בית (או: משפחת) עמראן" על שמו של עמראן, שלפי המסורת האסלאמית הוא אביה של מרים אמו של ישו. סורת בית עמראן, כיתר הסורות שניתנו במדינה (כמו סורת הפרה), מתאפיינת בסגנון פרוזאי יותר ופחות פיוטי, בניגוד לסורות שניתנו במכה. יתרה מזאת, סגנון הכתיבה כולל מכלול מגוון ביותר של פסוקים אלגוריים וכן פסוקים המדריכים את המוסלמים לא לפקפק בדברי הכתוב. בפסוקים הפותחים את הסורה נאמר: "... ה' הוא האלוהים, אין עוד מלבדו, הוא חי וקיים לעד. (ב) הוא גילה את הכתב באמת, לקיים את אשר כבר גילה. הוא גילה את התורה ואת האוואנגילאום לבני האדם לנחותם בהם, ועתה הנה מגלה לך את הקוראן" — סורה 3 (סורת אאל עמראן), פסוקים 1–2, תרגם הרמן (צבי חיים) רקנדורף הסורה מספרת את סיפור לידתה של מרים אם ישו לעמראן וחנה (פסוקים 35–43). לאחר מכן, מתוארת הבשורה למרים על אודות לידתו הצפויה של ישו המשיח (פסוקים 45–48). Surah 'Ali-Imran, Chapter 3, באתר Al-islam.org אלקוראן או המקרא תרגם הרמן (צבי חיים) רקנדורף, באתר פרויקט בן-יהודה Holy Quran Hebrew (הקישור אינו פעיל, 30 בדצמבר 2020)
קורי הארט

קורי הארט (באנגלית: Corey Hart; נולד ב-31 במאי 1962) הוא זמר קנדי-יהודי. הארט נולד בקוויבק כצעיר מבין חמישה ילדים לאם ממשפחה יהודית ממוצא רומני. הוא גדל במונטריאול, ספרד ומקסיקו סיטי ועקב כך הוא דובר אנגלית, צרפתית וספרדית באופן שוטף. הוריו נפרדו כשהיה בן עשר והוא חזר למונטריאול ביחד עם אמו. בשנת 1980 ייצג את קנדה בפסטיבל הבינלאומי למוזיקה פופולרית ביפן. בשנת 1984 הוציא את אלבומו הראשון הנקרא "First Offense", ובשנת 1985 הוציא את אלבומו השני, אשר מכר מעל מיליון עותקים. שירו "Eurasian Eyes" נכלל בפסקול הסרט "תשעה וחצי שבועות של שכרון חושים (1986), והוא אף הקליט את שיר הנושא לסרט "השוטר מבוורלי הילס 2" (1987). ב-1987 ביצע גרסת כיסוי לשיר Can't Help Falling in Love. הוא נחשב כמועמד לתפקיד מרטי מק'פליי בסרט בחזרה לעתיד והמפיק סטיבן ספילברג שלח לו עותק של התסריט אך הוא סירב לכך על מנת להתרכז במוזיקה במקום במשחק. בשנת 2017 שיחק בתפקיד עצמו בסדרת הטלוויזיה "איש העתיד" ברשת Hulu, בהפקת סת' רוגן ואוון גולדברג. הארט היה מועמד מספר פעמים לפרס ג'ונו, בקטגוריות שונות. מדיה וקבצים בנושא קורי הארט בוויקישיתוף אתר האינטרנט הרשמי של קורי הארט קורי הארט, ברשת החברתית פייסבוק קורי הארט, סרטונים בערוץ היוטיוב קורי הארט, במסד הנתונים הקולנועיים IMDb (באנגלית) קורי הארט, באתר אפל מיוזיק (באנגלית) קורי הארט, באתר ספוטיפיי קורי הארט, באתר Last.fm (באנגלית) קורי הארט, באתר AllMusic (באנגלית) קורי הארט, באתר MusicBrainz (באנגלית) קורי הארט, באתר דיזר קורי הארט, באתר Yandex.Music (ברוסית) קורי הארט, באתר Discogs (באנגלית) קורי הארט, באתר Songkick (באנגלית) קורי הארט, באתר Genius קורי הארט, באתר SecondHandSongs קורי הארט, באתר בילבורד (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יאנקי (פירושונים)

האם התכוונתם ל... יאנקי – כינוי לאדם, לרוב מהמדינות הצפון-מזרחיות של ארצות הברית יאנקי דודל – שיר עם בריטי/אמריקני שמקורו בתקופת מלחמת שבע השנים (1756–1763) יאנקיז – קבוצת בייסבול מניו יורק אישים: דדי יאנקי – זמר פוארטו ריקני רייצ'ל יאנקי – כדורגלנית אנגלייה